CELEX: 32011D0752
Language: sl
Date: 2011-11-24 00:00:00
Title: Sklep Sveta 2011/752/SZVP z dne 24. novembra 2011 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu, EULEX KOSOVO

25.11.2011   
            
            
               SL
            
            
               Uradni list Evropske unije
            
            
               L 310/10
            
         SKLEP SVETA 2011/752/SZVP
   z dne 24. novembra 2011
   o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (1), EULEX KOSOVO
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 28, člena 42(4) in člena 43(2),
   ob upoštevanju predloga Visokega predstavnika za zunanje odnose in varnostno politiko;
   ob upoštevanju naslednjega:
   
               (1)
            
            
               Svet je 4. februarja 2008 sprejel Skupni ukrep 2008/124/SZVP (2).
            
         
               (2)
            
            
               Svet je 9. junija 2009 sprejel Skupni ukrep 2009/445/SZVP (3), s katerim je bil spremenjen Skupni ukrep 2008/124/SZVP zaradi zvišanja referenčnega finančnega zneska za kritje odhodkov misije Evropske unije za krepitev pravne države na Kosovu (EULEX KOSOVO) v obdobju do prenehanja veljavnosti Skupnega ukrepa 2008/124/SZVP.
            
         
               (3)
            
            
               Svet je 8. junija 2010 sprejel Sklep 2010/322/SZVP (4), s katerim je bil spremenjen Skupni ukrep 2008/124/SZVP zaradi podaljšanja obdobja veljavnosti za dve leti do 14. junija 2012.
            
         
               (4)
            
            
               Sedanji referenčni finančni znesek krije stroške do 14. decembra 2011. Zato bi bilo treba spremeniti Skupni ukrep 2008/124/SZVP, da bi določili nov referenčni finančni znesek za obdobje od 15. decembra 2011 do 14. junija 2012.
            
         
               (5)
            
            
               Razmere, v katerih bo potekala EULEX KOSOVO, se lahko poslabšajo in bi lahko upočasnile doseganje ciljev skupne zunanje in varnostne politike iz člena 21 Pogodbe –
            
         SPREJEL NASLEDNJI SKLEP:
   Člen 1
   V Skupnem ukrepu 2008/124/SZVP se odstavek 1 člena 16 nadomesti z naslednjim:
   
      „1.   Referenčni finančni znesek za kritje odhodkov EULEX KOSOVO do 14. oktobra 2010 znaša 265 000 000 EUR.
      Referenčni finančni znesek za kritje odhodkov EULEX KOSOVO od 15. oktobra 2010 do 14. decembra 2011 znaša 165 000 000 EUR.
      Referenčni finančni znesek za kritje odhodkov EULEX KOSOVO od 15. decembra 2011 do 14. junija 2012 znaša 72 800 000 EUR.“
   
   Člen 2
   Ta sklep začne veljati na dan sprejetja.
   
      V Bruslju, 24. novembra 2011
      
         
            Za Svet
         
         
            Predsednik
         
         W. PAWLAK
      
   
   
      (1)  V skladu z Resolucijo Varnostnega sveta Združenih narodov 1244 (1999).
   
      (2)  UL L 42, 16.2.2008, str. 92.
   
      (3)  UL L 148, 11.6.2009, str. 33.
   
      (4)  UL L 145, 11.6.2010, str. 13.